CELEX: 62015CN0283
Language: sl
Date: 2015-06-11 00:00:00
Title: Zadeva C-283/15: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 11. junija 2015 – X, druga stranka: Staatssecretaris van Financiën

7.9.2015   
            
            
               SL
            
            
               Uradni list Evropske unije
            
            
               C 294/31
            
         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 11. junija 2015 – X, druga stranka: Staatssecretaris van Financiën
   (Zadeva C-283/15)
   (2015/C 294/38)
   Jezik postopka: nizozemščina
   
      Predložitveno sodišče
   
   Hoge Raad der Nederlanden
   
      Stranki v postopku v glavni stvari
   
   
      Tožeča stranka: X
   
      Tožena stranka: Staatssecretaris van Financiën
   
      Vprašanja za predhodno odločanje
   
   
               1.
            
            
               Ali je treba določbe PDEU o prostem pretoku oseb razlagati tako, da nasprotujejo nacionalni ureditvi, po kateri državljan Unije, ki prebiva v Španiji in katerega dohodki so v obsegu približno 60 % obdavčeni s strani Nizozemske in v obsegu približno 40 % s strani Švice, izgube iz naslova lastniškega stanovanja v Španiji, ki ga osebno uporablja, ne sme odšteti od svojih dohodkov, obdavčenih na Nizozemskem, če ima v Španiji, ki je država njegovega stalnega prebivališča, tako nizke dohodke, da omenjena izguba v zadevnem letu ne more voditi k davčni olajšavi v državi stalnega prebivališča?
            
         
               2.
            
            
               
                           a)
                        
                        
                           Če je odgovor na vprašanje 1 pritrdilen: Ali mora vsaka država članica, v kateri državljan Unije prejema del svojih dohodkov, v tem primeru upoštevati celoten znesek zgoraj omenjene izgube? Ali pa velja ta obveznost zgolj za eno od zadevnih držav zaposlitve, in če ja, katero? Ali pa mora vsaka posamezna država zaposlitve (razen države stalnega prebivališča) dovoliti odbitek dela te izgube? Kako je treba v zadnjenavedenem primeru ugotoviti ta del, ki se lahko odšteje?
                        
                     
                           b)
                        
                        
                           Ali je v tej povezavi pomembno, v kateri državi članici se delo dejansko opravlja, ali pa je pomembno, katera od držav članic je pristojna za obdavčitev dohodkov iz tega dela?
                        
                     
         
               3.
            
            
               Ali je odgovor na vprašanji, navedenima v točki 2, drugačen, če gre pri eni od držav, v kateri ima državljan Unije dohodke, za Švico, ki ni država članica Evropske unije in tudi ne del Evropskega gospodarskega prostora?
            
         
               4.
            
            
               V kolikšni meri je v tej povezavi bistveno, ali pravni predpisi države stalnega prebivališča (tu Španije) omogočajo odbitek hipotekarnih obresti za lastniško stanovanje davčnega dolžnika, kakor tudi možnost pobotanja iz tega naslova ustvarjene davčne izgube v zadevnem letu z morebitnimi dohodki iz te države v poznejših letih?